**Andrew Tang** (\* 29. november 1999, Naperville, Illinois, USA), na internete taktiež vystupujúci pod jeho hernou prezývkou **penguingm1**, je americký šachový veľmajster. Popri hraní šachu sa venuje aj strímovaniu na platforme Twitch. Známy je hlavne vďaka jeho zručnostiam v takzvanom bullet šachu (angl. Bullet chess), či jeho hranie šachu poslepu.

Súkromný život
--------------

Tang sa narodil v Naperville, v americkom štáte Illinois, no v jeho ôsmich rokoch sa s rodinou presťahoval do Minnesoty. Momentálne študuje na Princetonskej univerzite.

Šachová kariéra
---------------

Tang začal hrávať šach už od skorého veku, v materskej škole. Jeho trénerom bol John Bartholomew. Získal titul medzinárodného majstra v roku 2014, za jeho výhru v Severoamerickom juniorskom šachovom šampionáte (angl. North American Junior Chess Championship).

Titulom veľmajstra bol Tang ocenený v novembri roku 2017, po splnení finálnych noriem a dosiahnutím ELO ratingu nad 2 500, na turnaji v Severnej Karolíne. FIDE mu oficiálne rolu udelilo v apríli roku 2018.

V decembri roku 2018 sa Tang zúčastnil Svetového šampionátu v rýchlom šachu (angl. World Rapid Chess Championship), hranom v Petrohrade. Umiestnil sa na 59. mieste. Bola to taktiež jeho prvá príležitosť zahrať si naživo so svetovým šampiónom Magnusom Carlsenom.

1. októbra 2020 Tang podpísal kontrakt s e-športovou organizáciou Cloud9 pod hernou prezývkou penguingm1.

V roku 2021 sa Tang taktiež zúčastnil aj Šampionátu v bullet šachu (angl. Bullet Chess Championship), ktorý bol usporiadaný platformou chess.com. Hral proti známym veľmajstrom ako Hikaru Nakamura, Hihal Sarin, Daniel Naroditsky či Alireza Firouzja. Skončil na druhom mieste, po prehre s Firouzjom vo finále. V nasledujúcom ročníku rovnakého šampionátu sa umiestnil opäť na druhom mieste, tentokrát po prehre proti Nakamurovi.

Referencie
----------

1. ↑   *lichess.org (@lichess) na platforme X* [online]. twitter.com, [cit. 2024-03-07]. Dostupné online. (po anglicky)
2. ↑   *STRIB: Andrew Tang of Wayzata High School becomes one of nation’s few chess grandmasters* [online]. wayzata.com, 2017-12-15, [cit. 2024-03-07]. Dostupné online. Archivované 2018-02-20 z originálu. (po anglicky)
3. ↑   *Wayzata Freshman Becomes International Chess Champion* [online]. plymouthmag.com, [cit. 2024-03-07]. Dostupné online. Archivované 2020-01-17 z originálu. (po anglicky)
4. ↑  AM. *List of titles approved by the 2018 1st quarter PB in Minsk, Belarus* [online]. old.fide.com, [cit. 2024-03-07]. Dostupné online. (po anglicky)
5. ↑   *Chess-Results Server Chess-results.com - King Salman World Rapid Championship 2018* [online]. chess-results.com, [cit. 2024-03-07]. Dostupné online. (po anglicky)
6. ↑   *Cloud9 Enters The Chess World and Welcomes penguingm1* [online]. cloud9.gg, [cit. 2024-03-07]. Dostupné online. (po anglicky)
7. ↑  Chess.com Team. *2021 Bullet Chess Championship Presented By SIG* [online]. chess.com, 2021-04-09, [cit. 2024-03-07]. Dostupné online. (po anglicky)

Externé odkazy
--------------

* Andrew Tang na platforme X
* Andrew Tang na Twitchi
* Andrew Tangov herný profil na Chess.com
* Andrew Tangov hlavný herný profil na stránke Lichess

Zdroj
-----

*Tento článok je čiastočný alebo úplný preklad článku Andrew Tang na anglickej Wikipédii.*